Source: http://docplayer.fi/3141704-Oulun-yliopiston-kauppakorkeakoulu-hanna-syrja-tilintarkastuksen-rotaation-vaikutus-tilintarkastuksen-laatuun.html
Timestamp: 2018-03-17 11:27:50+00:00
Document Index: 10834146

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

OULUN YLIOPISTON KAUPPAKORKEAKOULU. Hanna Syrjä TILINTARKASTUKSEN ROTAATION VAIKUTUS TILINTARKASTUKSEN LAATUUN - PDF
OULUN YLIOPISTON KAUPPAKORKEAKOULU. Hanna Syrjä TILINTARKASTUKSEN ROTAATION VAIKUTUS TILINTARKASTUKSEN LAATUUN
Download "OULUN YLIOPISTON KAUPPAKORKEAKOULU. Hanna Syrjä TILINTARKASTUKSEN ROTAATION VAIKUTUS TILINTARKASTUKSEN LAATUUN"
1 OULUN YLIOPISTON KAUPPAKORKEAKOULU Hanna Syrjä TILINTARKASTUKSEN ROTAATION VAIKUTUS TILINTARKASTUKSEN LAATUUN Pro gradu -tutkielma Laskentatoimi Tammikuu 2015
2 OULUN YLIOPISTO Oulun yliopiston kauppakorkeakoulu Yksikkö Laskentatoimen yksikkö Tekijä Syrjä Hanna Työn nimi TIIVISTELMÄ OPINNÄYTETYÖSTÄ Työn valvoja Kallunki J-P, KTT, Professori Tilintarkastuksen rotaation vaikutus tilintarkastuksen laatuun Oppiaine Laskentatoimi Työn laji Pro gradu Aika Tammikuu 2015 Sivumäärä 71 Tiivistelmä Tilintarkastus on arvokas osa yrityksen taloudellista raportointia. Tilintarkastuksella pyritään lisäämään todennäköisyyttä, että tilinpäätöstiedot eivät sisältäisi olennaisia virheitä. Luotettavan tilinpäätösinformaation avulla yrityksen intressiryhmät, tärkeimpänä oman pääoman sijoittajat, pystyvät tekemään perusteltuja päätöksiä yrityksen talouden tilasta. Tilintarkastuksen laadun arvioimisessa ulkoapäin haasteellista on, että tilintarkastuskertomus on ainoa julkisesti havaittava tulos tarkastuksen suorittamisesta. Siksi onkin kehitetty erilaisia mittareita, joiden avulla pyritään kuvaamaan tilintarkastuksen laatua. Tilintarkastuksen laadulla on todettu olevan yhteys tuloksen laatuun. Korkeaa laatua noudattava tilintarkastaja pystyy todennäköisemmin havaitsemaan kyseenalaiset tilinpäätöskäytännöt ja rajoittamaan negatiivista tuloksen järjestelyä. Tilintarkastuspalkkioiden tason uskotaan myös kertovan laadusta. Korkealaatuisesta tilintarkastuksesta joudutaan lähtökohtaisesti maksamaan enemmän. Tämän tutkielman tarkoitus on tutkia, vaikuttaako päävastuullisen tilintarkastajan ja tilintarkastusyhteisön vaihtaminen tilintarkastuksen laatuun. Laadun mittareina käytetään kokonaismuuntoeroja ja tilintarkastuspalkkioita. Tarkoituksena on selvittää, muuttuvatko laadun mittarit rotaatiota ympäröivänä aikana. Rotaation sääntely on kiristynyt 2000-luvulla, mutta tutkimuksissa ei ole pystytty yksiselitteisesti osoittamaan, että rotaatio parantaisi laatua. Aihe on erittäin ajankohtainen kiristyvän sääntelyn vuoksi. Uudet säännökset tulevat määräämään myös pakollisesta rotaatiosta koskien tilintarkastusyhteisön vaihtamista. Tutkielmassa käytetään regressioanalyysiä tutkimusmenetelmänä, ja käytetään kolmea eri regressioyhtälöä, joista ensimmäisen laadun mittari on kokonaismuuntoerojen taso, toisessa laatua mitataan kokonaismuuntoerojen muutoksella edelliseen vuoteen verrattuna. Kolmannessa regressioyhtälössä laatua arvioidaan tilintarkastuspalkkioiden avulla. Kaikissa yhtälöissä laatua selitetään rotaatiota kuvaavalla muuttujalla, joka on tutkimuksen ensisijainen kiinnostuksen kohde. Sen lisäksi mallit sisältävät useita kontrollimuuttujia, joilla huomioidaan muun muassa yrityksen koko, ikä, riskisyys ja toimiala. Aineistona käytetään suomalaisia pörssiyhtiöitä aikavälillä Alkuperäinen aineisto on kerätty Oulun yliopiston kauppakorkeakoulun käytössä olevista Thomson Reuters Knowledge Direct ja Worldscope -tietokannoista, ja sitä on täydennetty keräämällä tietoja yritysten vuosikertomuksista. Tutkimuksen tulokset osoittavat, että rotaation ja kokonaismuuntoerojen tason välillä on positiivinen yhteys rotaatiota ympäröivänä aikana. Tulosten perusteella voidaan todeta, että tilintarkastajan ja tilintarkastusyhteisön vaihtaminen kasvattaa kokonaismuuntoerojen tasoa, ja vaihtamatta jättäminen pienentää kokonaismuuntoerojen tasoa. Tulos osoittaa siten, että rotaatiolla on tilintarkastuksen laatua heikentävä vaikutus, kun laatua mitataan tuloksen järjestelyä kuvaavan kokonaismuuntoerojen tason avulla. Tulokset ovat tilastollisesti merkitseviä. Tutkimuksessa ei löydetty tilastollisesti merkitseviä tuloksia, että vaihtamisella olisi vaikutusta kokonaismuuntoerojen muutokseen eikä tilintarkastuspalkkioihin. Tutkielmassa käytetty aineisto on ainutlaatuinen tutkimuskohde rotaation osalta eikä tutkimuksia vaihtamisen vaikutuksesta laatuun ole suomalaisella aineistolla tehty kovinkaan paljon. Tutkimus antaa lisänäkökulmia julkiseen keskusteluun suomalaisessa elinkeinoelämässä rotaatiosääntelyn vaikutuksista tilintarkastuksen laatuun. Asiasanat Tilintarkastajan vaihtaminen. muuntoerot, tilintarkastuspalkkiot Muita tietoja
3 SISÄLLYS Tiivistelmä 1 JOHDANTO Johdatus tutkimusaiheeseen Aiempia tutkimuksia aiheesta Tutkielman tarkoitus Tutkielman rakenne TILINTARKASTUS OSANA YRITYKSEN TALOUDEN RAPORTOINTIA Tilintarkastuksen käsite Tilintarkastuspalveluiden kysyntä Tilintarkastusvelvollisuus ja tilintarkastajaa koskevat vaatimukset Rotaation merkitys tilintarkastuksessa Rotaation sääntely Suomessa Tilintarkastusta koskeva uudistus Euroopan unionissa Syitä tilintarkastajan vaihtamiseen TILINTARKASTUKSEN LAATU Tilintarkastuksen laadun käsite Laadun arviointi Tuloksen järjestely Tilintarkastuspalkkiot Tilintarkastajan koko Tilintarkastusraportointi Tutkimusaiheen motivointi TUTKIMUSAINEISTO JA TUTKIMUKSEN TOTEUTTAMINEN Tutkimusaineisto Tutkimusmenetelmät Muuntoerot laadun mittarina Tilintarkastuspalkkiot laadun mittarina Tutkimusotoksen kuvaileva statistiikka TUTKIMUSTULOKSET Regressioiden tulokset Muuntoerot Tilintarkastuspalkkiot... 57
4 6 YHTEENVETO LÄHTEET... 68
5 KUVIOT Kuvio 1. Tutkimuksen tarkasteluajanjaksot Kuvio 2. Kokonaismuuntoerojen tason kehitys Kuvio 3. Tilintarkastuspalkkioiden kehitys TAULUKOT Taulukko 1. Muuttujien tilastolliset ominaisuudet regressiomallit 1 ja Taulukko 2. Muuttujien tilastolliset ominaisuudet regressiomalli Taulukko 3. Korrelaatiomatriisi regressiomallit 1 ja Taulukko 4. Korrelaatiomatriisi regressiomalli Taulukko 5. Selittävien muuttujien VIF-arvot Taulukko 6. Regressioanalyysin tulokset malli 1: 5 vuoden tarkasteluajanjakso Taulukko 7. Regressioanalyysin tulokset malli 1: 2 vuoden tarkasteluajanjakso Taulukko 8. Regressioanalyysin tulokset malli 2: 5 vuoden tarkasteluajanjakso Taulukko 9. Regressioanalyysin tulokset malli 2: 2 vuoden tarkasteluajanjakso Taulukko 10. Regressioanalyysin tulokset malli 3: 5 vuoden tarkasteluajanjakso, ROT (0.1.2) Taulukko 11. Regressioanalyysin tulokset malli 3: 5 vuoden tarkasteluajanjakso, ROT (0.1) Taulukko 12. Regressioanalyysin tulokset malli 3: 2 vuoden tarkasteluajanjakso, ROT (0.1.2) Taulukko 13. Regressioanalyysin tulokset malli 3: 2 vuoden tarkasteluajanjakso, ROT (0.1)... 61
6 6 1 JOHDANTO 1.1 Johdatus tutkimusaiheeseen Tilintarkastus on osa yrityksen taloudellisen raportoinnin kokonaisuutta (Simunic 1980). Tilintarkastus on systemaattinen prosessi, jossa arvioidaan tilinpäätöksen tietojen oikeellisuutta ja yrityksen taloudellisia toimia mahdollisimman objektiivisesti, ulkopuolisen ja lähtökohtaisesti riippumattoman tilintarkastajan toimesta. Tarkastuksen tuloksena syntyy tilintarkastuskertomus, jota yrityksen sidosryhmät voivat käyttää apunaan päätöksentekoprosesseissaan. (Eilifsen, Messier, Glover & Prawitt 2009: 10 11, 114.) Tilintarkastus on valvontamekanismi, jonka tarkoituksena on vähentää agenttiongelmasta aiheutuvaa tiedon epäsuhtaa yrityksen osakkeenomistajien ja velkojien sekä toimivan johdon välillä. Tilinpäätösinformaation raportoinnin oikeellisuutta voidaan parantaa tilintarkastuksen avulla, ja siksi tilintarkastuspalvelu on arvokas osa talouden raportointia. (Becker, DeFond, Jiambalvo & Subramayanam 1998.) Tilintarkastusta on tehty jo ennen lain vaatimia velvoitteita, joskin lain säätämät tilintarkastusvelvoitteet ovat yksi tilintarkastuksen kysynnän muodostavia tekijöitä. Tässä pro gradu -tutkielmassa tilintarkastusta pohditaan ensisijaisesti osana yrityksen talouden raportointia, ei niinkään oikeustieteen näkökulmasta. Kirjallisuudessa esitetään monta määritelmää tilintarkastuksen laadusta. DeAngelo (1981b) määrittelee tilintarkastuksen laadun olevan yhteistodennäköisyys, että tilinpäätöstiedot sisältävät olennaisen virheen, jonka tilintarkastaja havaitsee ja myös raportoi virheestä. Tilintarkastuksen laadun arvioinnissa ulkoapäin ongelmallista on, että tilintarkastuskertomus on ainoa julkisesti havaittava tulos tarkastuksen suorittamisesta. Itse tarkastusprosessia on mahdotonta arvioida ulkopäin. Siksi onkin kehitetty erilaisia mittareita, joiden avulla pyritään kuvaamaan tilintarkastuksen laatua. Tilintarkastuksen laadusta tiedetään melko paljon. Muutamista skandaaleista koskien tilintarkastuksen täydellistä epäonnistumista huolimatta, tutkimukset osoittavat, että tilintarkastuksen laatu on yleisesti tyydyttävällä tasolla. Tutkimukset osoittavat myös jonkin
7 7 verran, että tilintarkastuksen laatu, kuten myös tuloksen laatu ovat mahdollisesti heikentyneet 1990-luvulla. Tosin on mahdotonta arvioida mikä on tilintarkastuksen laadun optimaalinen taso, ja se vaikeuttaakin laadun yleisen tason määrittelemistä. (Francis 2004.) Todennäköisesti talouden syklien eri vaiheissa ja yrityksen kehityksen eri vaiheissa tilintarkastuksen optimaalinen laatu vaihtelee, koska tarve tilintarkastukselle on eri vaiheissa suurempi. Tilintarkastuksen laadulla on todettu olevan yhteys tuloksen laatuun. Korkealaatuisella tilintarkastuksella oletetaan olevan kyky rajoittaa negatiivista tuloksen järjestelyä, koska korkeaa laatua vaaliva tilintarkastaja todennäköisemmin havaitsee kyseenalaiset kirjauskäytännöt, jotka voivat johtaa muokatun tilintarkastuskertomuksen antamiseen. Laadukas tilintarkastus nähdään myös ennaltaehkäisevänä keinona, koska yrityksen arvolle ja johdon maineelle muokatut kertomukset voivat olla haitallisia. Tilintarkastuksen alhainen laatu on puolestaan yhteydessä kirjanpidollisiin valintoihin, jotka johtavat joustavampiin kirjauskäytäntöihin ja negatiiviseen tuloksen järjestelyyn. (Becker ym ) Kuitenkin on muistettava, että korkeatakaan laatua vaaliva tilintarkastaja ei pysty havaitsemaan kaikkia tarkastuskohdeyrityksen alhaisia raportointivalintoja. Siten korkeallakaan tilintarkastuksen laadulla ei voida taata tuloksen korkeaa laatua, ja toisaalta tulos voi olla laadultaan hyvä, vaikka tilintarkastuksen laatu olisi heikompaa tasoa. (Bamber & Bamber 2009.) Tilintarkastuksen laadusta puhuttaessa tilintarkastajan riippumattomuus on olennainen asia. Tarkastuksen suorittavan tilintarkastajan riippumattomuus on koko tilintarkastuksen prosessin keskiössä, koska riippumattomuus on tarkastuskohteen objektiivisen ja sopivan kriittisen arvioinnin edellytys. Kansainvälisten skandaalien, kuten Enronin myötä tilintarkastukseen ja sen tehokkuuteen on alettu suhtautua paljon epäilevämmin. (Chi & Huang 2005). Laatua tarkastellessa on hyvä muistaa, että tilintarkastuksen laatu koostuu sekä todellisesta laadusta että havaitusta laadusta (engl. perceived quality). Havaitulla laadulla tarkoitetaan tilinpäätösinformaation käyttäjäryhmien mieltämää laatua, sitä kuinka tehokkaana he kokevat tilintarkastuksen roolin raportoidun tiedon oikeellisuuden varmistamisessa. Todellinen laatu puolestaan on se todennäköisyys, että tilintarkastus pienentää virheen esiintymistodennäköisyyttä tilinpäätösraporteissa. (Jackson, Moldrich & Roebuck 2008.) Tämän tutkielman näkökulma tarkastelee laatua
8 8 todellisen laadun kautta, ja tutkimustulokset kertovat tilintarkastajan ja tilintarkastusyhteisön vaihtamisen mahdollisista vaikutuksista todelliseen tilintarkastuksen laatuun. Rotaation sääntely on kiristynyt 2000-luvulla taloudellisten kriisien ja muutamien suurten skandaalien myötävaikutuksesta. Lainsäätäjät uskovat rotaation sääntelyn oleva olennainen asia riippumattomuuden säilyttämiseksi ja parantamiseksi. Tutkimuksissa ei ole kuitenkaan pystytty osoittamaan onko todella näin, tulokset ovat ristiriitaisia. Suomen Tilintarkastuslaissa (TilintarkL) 5 luvun 27 :n 1 momentissa on rajattu julkisen kaupankäynnin kohteena olevan yhteisön päävastuullisen tilintarkastajan toimikausien enimmäisaika seitsemään vuoteen. Suomessa ei ole vielä voimassa tilintarkastusyhteisön vaihtamista koskevaa pakkoa, mutta se on tulossa voimaan vuonna 2016 kun Euroopan unionissa keväällä 2014 aloitettu lainsäädäntötyö saadaan kansallisella tasolla valmiiksi. Tämän pro gradu -tutkielman tarkoituksena on tutkia kuinka päävastuullisen tilintarkastajan ja tilintarkastusyhteisön rotaatio vaikuttavat tilintarkastuksen laatuun. Tilintarkastuksen laadun mittarina tässä tutkielmassa käytetään muuntoeroja ja tilintarkastuspalkkioita. Tutkielmassa käytetty aineisto, suomalaiset pörssiyhtiöt, on ainutlaatuinen tutkimuskohde rotaation osalta eikä tutkimuksia vaihtamisen vaikutuksesta laatuun ole suomalaisella aineistolla tehty kovinkaan paljon. Tutkimuksessa käytetään tutkimusmenetelmänä regressioanalyysiä, ja tutkimusongelma pyritään ratkaisemaan kolmen eri regressioyhtälön avulla. Kahdessa ensimmäisessä regressiomallissa selitettävänä muuttujana käytetään kokonaismuuntoeroja ja kolmannessa mallissa laadun mittarina ovat tilintarkastuspalkkiot. Laatua selittävänä muuttujana kaikissa malleissa on rotaatiota kuvaava muuttuja, joka on tutkimuksen ensisijainen kiinnostuksen kohde. Sen lisäksi mallit sisältävät useita kontrollimuuttujia, joilla huomioidaan muun muassa yrityksen koko, ikä, riskisyys, kompleksisuus, kannattavuus ja toimiala. Aihe on mielenkiintoinen ja ajankohtainen tilintarkastusjärjestelmän uudistuksen vuoksi. Tutkimuksissa ei ole päästy yhteisymmärrykseen siitä onko rotaatiolla laatua parantava vaikutus, myös julkisessa keskustelussa eri tahojen edustajat ovat sekä rotaation puolesta että vastaan. Mielenkiintoista onkin, että mikäli sääntelyn ohjaama rotaatiopakko ei paranna tilintarkastuksen laatua, miksi kiristyvän sääntelyn oletetaan tuovan muutosta tilanteeseen.
9 9 Rotaatio eli tilintarkastajan vaihtaminen voi olla joko vapaaehtoista tai pakollista. Pakollisella rotaatiolla tarkoitetaan sääntelyyn perustuvaa vaihtamisvaatimusta tietyin väliajoin. Pakolliseen rotaatioon voidaan lukea myös suomalaisissa yhteisöissä listautumistilanteet, joissa yhteisöllä ei ole jo valmiiksi KHT-tilintarkastajaa tai -yhteisöä, kuten Tilintarkastuslain 5 velvoittaa. Muut vaihtamiseen johtavat syyt ovat niin sanotusti vapaaehtoisia, ja ne voivat johtua tarkastuskohteena olevasta yrityksestä tai tilintarkastajan ja tilintarkastusyhteisön ominaisuuksista, jotka liittyvät toimeksiantosuhteeseen. Tilintarkastajalle maksettujen palkkioiden suuruuden on todettu olevan olennainen syy miksi yritys ensinnäkin harkitsee tilintarkastajan vaihtamista (Beattie & Fearnley 1995). Kallunki, Sahlström ja Zerni (2007) osoittavat tilintarkastajan vaihtamisen yhdeksi syyksi ylihinnoittelun. Yritys voi tarvita enemmän teknistä osaamista, toimialatuntemusta ja monipuolisempia palveluja, mikä voi johtaa vaihtamiseen. Lisäksi taustalla voivat olla toimeksiantosuhteen osapuolten henkilökemiat ja muutokset tilintarkastuksen suorittavassa tiimissä. (Beattie & Fearnley 1995.) Tässä tutkielmassa käytetty suomalainen aineisto ajoittuu vuosiin , jolloin ei näy vielä vuonna 2007 voimaan tulleet pakkorotaatiosäännökset päävastuullisen tilintarkastajan osalta. Tutkielmassa havaitut vaihdokset ovat siten vapaaehtoisia. 1.2 Aiempia tutkimuksia aiheesta Tilintarkastuksen laatua ja vaihtamisen mahdollisia vaikutuksia laatuun on tutkittu melko paljon. Tutkimuskohteena on ollut sekä päävastuullisen tilintarkastajan vaihtuminen että tilintarkastusyhteisön vaihtuminen eli ns. firmarotaatio. Laadun arvioimiseksi on käytetty monia mittareita, koska laadun suora havainnointi on vaikeaa. Tutkimustulokset vaihtelevatkin muun muassa riippuen siitä, mitä laadun mittareita on käytetty ja minkämaalaista aineistoa tutkimuksessa on käytetty. Suomalaisella aineistolla tehtyjä tutkimuksia on niukasti tarjolla. Päävastuullisen tilintarkastajan vaihtumisen tutkimuskenttä on rajoittunut maantieteellisesti, koska vaikka rotaatiosta olisi maassa säännelty, kaikissa näissä maissa ei ole velvollisuutta tuoda julki päävastuullisen tilintarkastajan nimeä. Aiempien tutkimusten kohteena ovatkin olleet lähinnä Australia ja Taiwan. Suomi ja Ruotsi kuuluvat
10 10 myös niihin maihin, joissa päävastuullisen tilintarkastajan nimitieto on julkista. (Lennox, Wu & Zhang 2014.) Tutkimuksia, joiden kohteena on pelkkä tilintarkastusyhteisön vaihtuminen eli ns. firmarotaatio on tehty enemmän. Chi ja Huang tutkivat päävastuullisen tilintarkastajan vapaaehtoista vaihtamista ja firmarotaatiota. Laadun mittarina käytetään tuloksen järjestelyä, jota kuvaa harkinnanvaraisten muuntoerojen taso (engl. discretionary accruals). Taiwanilaisen aineiston tulokset osoittavat, että tilintarkastustoimeksiantosuhteen osapuolten tuttavallisuus on hyödyllistä tilintarkastusprosessissa ja se parantaa tuloksen laatua, mutta liika tuttavallisuus näkyy heikentyneenä tuloksen laatuna. He osoittavat myös, että Big N -tilintarkastajien laatutaso on non-big N -tilintarkastajia parempi. Hyödyllisen ja haitallisen tuttavallisuuden rajan uskotaan kulkevan noin viiden vuoden kohdalla, eli tilintarkastussuhteen kestäessä yli viisi vuotta, liian tuttavallisuuden negatiiviset vaikutukset tulevat näkyviin. (Chi & Huang 2005.) Chi, Huang, Liao ja Xie uusivat tutkimuksen kun päävastuullisen tilintarkastajan pakkorotaatiosta oli säädetty Taiwanissa. Laatua tutkimuksessa mitataan tulosmuokatuilla poikkeavilla muuntoeroilla (engl. performanceadjusted abnormal accruals). Tutkimustulokset eivät anna tukea, että laatu paranisi päävastuullisen pakkorotaation myötä. (Chi ym ) Chen, Lin ja Lin tutkivat myös vapaaehtoista päävastuullisen rotaatiota ja firmarotaatiota. Heidän mukaansa tutkimukset, jotka kohdistuvat maihin, joissa on jo voimassa pakolliset päävastuullisen rotaatiovaatimukset, eivät voi antaa tuloksia mitkä ovat pitkän tilintarkastussuhteen vaikutukset tuloksen ja tilintarkastuksen laatuun, koska toimeksiantosuhteen pituus on rajattu. Heidän taiwanilainen aineisto, jossa laadun mittarina on käytetty absoluuttisia harkinnanvaraisia muuntoeroja kuvaamaan tuloksen laatua, osoittaa että harkinnanvaraiset muuntoerot pienenevät pitemmässä tilintarkastajan ja -yhteisön toimeksiantosuhteessa. Tulokset eivät siten anna tukea tuloksen laadun, ja siten tilintarkastuksen laadun paranemisesta rotaation myötä. (Chen ym ) Australialaisella aineistolla tehdyssä tutkimuksessa tutkitaan vapaaehtoisen päävastuullisen tilintarkastajan rotaatiota. Tutkimuksessa käytetään kolmea tilintarkastuksen laadun mittaria, jotka ovat muokatun kertomuksen antaminen talousvaikeuksissa olevalle yritykselle, poikkeavien käyttöpääomamuuntoerojen (engl. abnormal working
11 11 capital accruals) suunta ja määrä, sekä tulostavoitteiden saavuttaminen. Tulokset osoittavat, että pitemmässä tilintarkastussuhteessa on alhaisempi todennäköisyys antaa muokattu kertomus vaikeuksissa olevalla yritykselle, mikä kuvaa tilintarkastuksen laadun heikentymistä pitkässä suhteessa. Tulokset osoittavat jonkin verran, että tulostavoitteiden saavuttaminen tai saavuttamatta jättäminen on yhteydessä tilintarkastussuhteen pituuteen, joka ilmenee enenevänä tuloksen järjestelynä tarkoittaen heikkenevää tilintarkastuksen laatua. (Carey & Simnet 2006.) Carey ja Simnet eivät kuitenkaan anna tukea, että pitkällä tilintarkastussuhteella olisi yhteyttä käyttöpääomamuuntoeroihin suuntaan eikä toiseen, joten tulos poikkeaa Chi ja Huang (2005) tuloksista, jotka osoittavat laadun heikentymistä pitkässä tilintarkastussuhteessa. Tulos poikkeaa myös Chen ym. (2008) esitetyistä tuloksista, jotka osoittavat tuloksen laadun puolestaan paranevan pitkässä tilintarkastussuhteessa. Australialaistutkimuksessa pitkällä tarkoitetaan yli seitsemän vuotta kestävää toimeksiantosuhdetta. Tutkimuksen aika-asetelman perusteella voidaan tilintarkastuksen laadun olettaa olevan huipussaan toimeksiantosuhteen kolmannen ja seitsemännen vuoden välillä. (Carey & Simnet 2006.) Useat tutkimukset tutkivat yhdysvaltalaisella aineistolla tilintarkastusyhteisön tilintarkastussuhteen pituuden vaikutusta tilintarkastuksen laatuun tuloksen järjestelyn avulla mitattuna, koska päävastuullisen tarkastajan tiedot eivät ole siellä julkisesti saatavilla. Myers ja Myers käyttävät mittareina harkinnanvaraisia muuntoeroja ja lyhytaikaisia muuntoeroja (engl. current accruals), ja osoittavat pitemmän tilintarkastussuhteen rajoittavan johdon äärimmäisiä tuloksen järjestelytoimintoja. Johnson, Khurana & Reynolds mittaavat laatua absoluuttisilla harkinnanvaraisilla muuntoeroilla eri pituuskategorioissa, ja osoittavat lyhyen (3 4 vuotta) toimeksiantosuhteen olevan yhteydessä suurempiin muuntoeroihin kun taas pitkällä (yli 9 vuotta) suhteella yhteyttä ei ole. Tulokset eivät siten anna tukea, että pitkä tilintarkastussuhde heikentäisi tuloksen laatua vaan päinvastoin. (Johnson ym. 2002, Myers & Myers 2003.) Tuloksen järjestelyn mittareita on myös kritisoitu heikkoina tilintarkastuksen laadun mittareina. Bamber ja Bamber uskovat näiden yleisesti käytettyjen mittareiden olevan heikkoja tilintarkastuksen laadun mittaamisessa. He uskovat korkea laatuisiin tuloksiin, vaikka tilintarkastuksen laatu olisi heikko, ja päinvastoin korkea laatuinenkaan
12 12 tilintarkastus ei voi havaita asiakasyrityksen huonoja tuloksen raportointivalintoja. Tilintarkastuksen laatua on vaikea tarkkailla ulkopuolelta, joten uusia mittareita toivotaan kehitettävän laadun tason tarkkailemiseksi. (Bamber & Bamber 2009.) Lennox ym. käyttävät laadun mittarina tilintarkastuskertomusta ja tilinpäätöksen oikaisuja. Tutkimuksessa löydetään merkitseviä tuloksia koskien pakollista päävastuullisen tilintarkastajan rotaatiota. Tulokset osoittavat että tilintarkastuksen laatu on korkeampi välittömästi pakollista rotaatiota ympäröivinä vuosina. Korkeampi laatu ilmenee tutkimuksen mukaan siten, että tilintarkastaja havaitsee tarkastuskohteen tilinpäätöksessä virheen, ja vaatii sen oikaistavaksi. Mikäli tarvittuja oikaisuja ei tehdä, niin tilintarkastaja ei voi antaa puhdasta tilintarkastuskertomusta. (Lennox ym ) Rotaatiotutkimuksissa on käytetty myös muita laadun mittareita, kuten voittojen vastekerrointa ERC:tä, joka kuvastaa sijoittajien käsitystä tuloksen laadusta ja tilintarkastuksen laadusta. Sen on todettu olevan positiivisesti riippuvainen tilintarkastussuhteen pituudesta. Sijoittajat uskovat siten pitemmän tarkastussuhteen parantavan tilintarkastuksen laatua. (Ghosh & Moon 2005.) Vilpillisen tilinpäätösraportoinnin yhteyttä tilintarkastussuhteen pituuteen on myös tutkittu. Sen on todettu ilmentyvän todennäköisemmin tarkastussuhteen kolmen ensimmäisen vuoden aikana, mutta yhteyttä pitkään toimeksiantosuhteeseen ei todeta olevan. (Carcello & Nagy 2004.) Tilintarkastuspalkkion uskotaan kertovan tilintarkastuksen laadusta, ja korkean palkkion uskotaan kuvastavan korkeaa laatua (Hay ym. 2006). Lukuisista tutkimuksista huolimatta, laadun ja rotaation yhteyden suunnasta ei ole päästy yksimielisyyteen, mikä motivoi tutkimaan aihetta lisää. 1.3 Tutkielman tarkoitus Tässä pro gradu -tutkielmassa pyritään selvittämään vaikuttaako tilintarkastuksen rotaatio tilintarkastuksen laatuun, ja onko mahdollinen vaikutus laatua parantava vai heikentävä. Tilintarkastuksen rotaation vaikutusta tilintarkastuksen laatuun on tutkittu paljon. Tutkimuskentässä ei ole kuitenkaan päästy yksimielisyyteen paraneeko laatu todella rotaation myötä, vai onko vaikutus päinvastainen. Yksi syy siihen on, että tilintarkastuksen laatuun vaikuttavia tekijöitä on paljon. Siksi niiden tutkiminen on
13 13 haasteellista, eikä ole olemassa yhtä yksiselitteistä mittaria kuvaamaan tilintarkastuksen laatua. Rotaation sääntely on kiristynyt 2000-luvulla. Suomessa on ollut voimassa päävastuullisen rotaatiopakko vuodesta 2007 alkaen, ja firmarotaatiota koskevat vaatimukset ovat tulossa voimaan EU-sääntelyn myötä vuonna Lainsäätäjät uskovat rotaatiosääntelyn olevan olennainen asia riippumattomuuden säilyttämiseksi, vaikka aiemmissa tutkimuksissa ei olekaan yksimielisesti pystytty osoittamaan että rotaatio parantaisi laatua vaan tulokset ovat ristiriitaisia. Rotaatiosääntelyä kannattavat puolustavat näkemystään sillä, että rajoitettu aika yrityksen tilintarkastajana edesauttaa säilyttämään riippumattoman näkökulman. Tällöin liian läheistä suhdetta asiakasyritykseen ei pääse syntymään, mikä olisi omiaan vaarantamaan riippumattomuutta. Rotaation vastustajat puolustavat kantansa tietotaidon kehittymisellä tarkastussuhteen pituuden edetessä. Pitemmän asiakassuhteen aikana tilintarkastaja pystyy omaksumaan paremman tietotaidon tarkastuskohteena olevan yrityksen taloudesta ja hallinnosta. Näin ollen hän pystyy tekemään parempia päätöksiä tilinpäätöstietojen oikeellisuudesta. Tässä tutkielmassa pyritään löytämään suomalaisella aineistolla lisänäkökulmia siihen, onko laadun ja rotaation välillä yhteyttä. Ja mikäli yhteys on olemassa, onko rotaatiolla mahdollisesti laatua parantava vai heikentävä vaikutus. 1.4 Tutkielman rakenne Tämä tutkielma sisältää kuusi lukua. Luvussa kaksi käsitellään tilintarkastuksen roolia osana yrityksen talouden raportointia. Kolmas luku sisältää tilintarkastuksen laadun käsitteet ja laadun arvioimisen erilaisilla mittareilla sekä tutkimusaiheen motivoinnin. Luvussa neljä esitellään tutkimusaineisto ja tutkimuksessa käytettävät menetelmät sekä tutkimusotoksen kuvailevaa statistiikkaa. Viides luku esittelee regressioanalyysin tutkimustulokset. Lopulta tehdään yhteenveto luvussa kuusi.
14 14 2 TILINTARKASTUS OSANA YRITYKSEN TALOUDEN RAPORTOIN- TIA 2.1 Tilintarkastuksen käsite Tilintarkastuksella tarkoitetaan systemaattista prosessia, jossa objektiivisesti hankitaan ja arvioidaan evidenssiä väitetyistä taloudellisista toimista ja tapahtumista. Näin toimimalla varmistetaan väittämien ja perusteltujen kriteerien välillä oleva riittävä yhtenevyys. Lopulta prosessin tulokset ilmaistaan niistä kiinnostuneille intressiryhmille. (Eilifsen ym. 2009: 10.) Systemaattisella prosessilla tarkoitetaan tilintarkastuksen suorittamista perusteellisesti ja hyvin suunnitellulla toimintatavalla. Tilintarkastajan tulee objektiivisesti etsiä ja arvioida evidenssin asiaankuuluvuutta ja oikeellisuutta. Tilintarkastusevidenssillä tarkoitetaan todistusaineistoa, joka tukee tilintarkastajan näkemystä tilinpäätöksen tietojen oikeellisuudesta (Eilifsen ym. 2009: 114). Evidenssiä kerätään koskien väitettyjä taloudellisia toimia ja tapahtumia. Tilintarkastajan tehtävä on arvioida näiden toimien riittävä yhtenevyyden määrä suhteessa tiettyihin kriteereihin, kuten taloudellisen raportoinnin osalta esimerkiksi Kansainväliseen tilinpäätössääntelyyn eli IFRS-standardeihin. Prosessin tulosten ilmaisemisella kiinnostuneille intressiryhmille tarkoitetaan raportointia, jonka tilintarkastaja tuottaa tarkastuksen päätteeksi tilintarkastuskertomuksen muodossa. Kertomuksella tilintarkastaja kertoo tarkastuksen tulokset. (Eilifsen ym. 2009: ) Simunicin mukaan tilintarkastus on alijärjestelmä, joka on osa yrityksen taloudellisen raportoinnin kokonaisuutta. Tilintarkastuspalvelu voidaan nähdä taloudellisena hyödykkeenä yritykselle, ja sille voidaan löytää korvaavia ja vastaavia tuotteita. (Simunic 1980.) Tilintarkastus on osa yrityksen hyvää hallinnointitapaa. Se on valvontamekanismi, jonka avulla pyritään varmistamaan tilinpäätösinformaation oikeellisuus, ja että yrityksessä on noudatettu hyvää hallinnointitapaa. Yrityksen taloudellinen raportointi on suuremmalla todennäköisyydellä laadukkaampaa ja virheetöntä, kun yrityksen hallinnointitavat ovat kunnossa, ja laadukkaalla tilintarkastuksella on tärkeä rooli osana hyvää hallintotapaa parantaen raportoinnin laatua (Dechow, Sloan & Sweeney 1996).
15 15 Lainsäädäntö pitää myös sisällään tilintarkastuksen määritelmän. Tilintarkastuslaissa tilintarkastuksella tarkoitetaan yhteisön tai säätiön tilikauden kirjanpidon, tilinpäätöksen, toimintakertomuksen ja hallinnon tarkastamista (TilintarkL 3:11.1 ). Suomea koskee Euroopan unionin jäsenmaana myös EU-tason lainsäädäntö, jonka osalta tässä tutkielmassa mainitaan uudistuva rotaatiosääntely luvussa Tilintarkastuspalveluiden kysyntä Tilintarkastuspalveluille on kysyntää jo yksistään laissa säädetyn tilintarkastusvelvollisuuden vuoksi, jota käsitellään tämän tutkielman luvussa 2.3. Se ei kuitenkaan ole ainoa kysyntää aiheuttava tekijä, koska tilintarkastuksia suoritetaan myös muutoin kuin yksistään lain vaatimissa tilanteissa. Historiakin osoittaa että tilintarkastuksia on tehty jo ennen siihen kohdistuneita lain velvoitteita (Eilifsen ym. 2009: 6). Tilintarkastuspalvelu on arvokas osa talouden raportoinnin kokonaisuudessa, ja palvelua halutaan ostaa parantaakseen tilinpäätösinformaation raportoinnin oikeellisuuden todennäköisyyttä. (Becker ym ) Isoilla yrityksillä, kuten pörssiyhtiöt, on iso joukko omistajia, jotka eivät ole mukana jokapäiväisessä päätöksen teossa. Palkatut johtajat hoitavat yrityksen toimintoja ja omaisuutta päivittäisellä tasolla, eli toimivat omistajia palvelevina agentteina. Tästä syntyy päämies-agentti -suhde, jossa omistajilla ei ole mahdollista valvoa johtajan toimia. Tämän vuoksi johtajilla on enemmän tietoa yrityksen päivittäisistä toiminnoista ja varojen käytöstä. Päämies-agentti -suhde aiheuttaa mahdollisia eturistiriitoja, koska molemmat tahot haluavat maksimoida oman taloudellisen hyödyn. Tilintarkastuspalveluita tarvitaankin valvontamekanismina eturistiriitaongelmien ratkaisemiseksi. (Eilifsen ym. 2009: 6 7.) Johtajat vastaavat, muiden toimintojen lisäksi, myös taloudellisen informaation tuottamisesta. Tällöin syntyy tilanne, jossa johtajalla on mahdollisuus manipuloida taloudellista raportointia oman etunsa mukaisesti. Omistajat palkkaavat tilintarkastajan valvomaan tilintarkastuksen muodossa, että tilinpäätöstiedot ovat oikeat ja virheettömät, ja että hallinto on oikein järjestetty. Tilintarkastuspalveluilla on kysyntää päämiesagentti -ongelman lisäksi myös muiden sidosryhmien puolelta, joilla on jokin talou-
16 16 dellinen intressi yrityksen suhteen. Hekin haluavat varmistua taloudellisen raportoinnin todenmukaisuudesta ja virheettömyydestä tehdessään päätöksiä yrityksen taloudellisesta tilanteesta. Niitä ovat muun muassa velkojat, yrityksen tuotteiden kuluttajat, mahdolliset tulevat omistajat, työntekijät sekä valtion tahot kuten verottaja (DeAngelo 1981b). Tilintarkastus objektiivisena valvontamekanismina luo yrityksen tuottamalle informaatiolle lisäarvoa näidenkin kuluttajien osalta. (Eilifsen ym. 2009: 6 7). Yrityksen velkaantuneisuus ja lainaehdot perustuen kirjanpidon lukuihin kasvattavat yrityksen todennäköisyyttä suorittaa vapaaehtoisesti ulkopuolinen tilintarkastus, mikä luo kysyntää tilintarkastukselle. Luotonantajien ja yrityksen välisissä sopimussuhteissa tilintarkastuksella on näin ollen merkitystä, koska sopimusehtoja laadittaessa luotonantaja haluaa luonnollisesti varmistua taloudellisten lukujen oikeellisuudesta joihin ehdot perustuvat. Myös yrityksen koolla on jonkin verran vaikutusta tilintarkastuksen vapaaehtoiseen suorittamiseen, eli mitä suurempi yritys, sitä todennäköisempää on tilintarkastuksen suorittaminen. (Chow 1982, Carey, Simnett & Tanewski 2000.) Yrityksen riskisyydellä, aikomuksilla kasvattaa pääomaa ja konsultointipalvelujen ostamisella tilintarkastusyhteisöltä on myös todettu olevan tilintarkastuksen vapaaehtoista kysyntää kasvattava vaikutus. Riskisyydellä tarkoitetaan tässä yhteydessä heikkoa kirjanpidollista suorituskykyä ja taseessa olevia riskiä sisältäviä eriä kuten vaihtoomaisuus ja saamiset. Yritykset, jotka ostavat konsultointipalveluja tilintarkastusyhteisöiltä, haluavat todennäköisemmin myös ostaa vapaaehtoisesti tilintarkastuspalveluja, mikä myös lisää niiden kysyntää. (Dedman, Kausar & Lennox 2014.) Yrityksen tilivelvollisuus monille osapuolille on näiden lisäksi kysyntää selittävä tekijä, kuten myös sopimussuhteet eri osapuolten kanssa (Carey ym. 2000). Tilintarkastuspalveluille on selkeästi tarvetta liikkeenjohdollisesta näkökulmasta, vaikka tilintarkastus mielletäänkin usein lain velvoittamana toimenpiteenä. Tilintarkastuspalveluiden kysynnän tutkimuskenttä on rajoittunut, koska listatuilla yhtiöillä on laissa säädetty velvollisuus suorittaa tilintarkastus, joten vapaaehtoista kysyntää voidaan tutkia vain niiden listaamattomien yritysten osalta jotka eivät kuulu lain velvoittaman tilintarkastuksen piiriin eli pienet yhtiöt (Dedman ym. 2014). Kuitenkin myös pienissä yhtiöissä jokapäiväiseen toimintaan osallistumattomat omistajat ovat
17 17 luonnollisesti kiinnostuneita pääomapanoksensa tai oman pääoman sijoituksensa asiallisesta hoitamisesta, mikä näkyy yritysten halukkuutena ostaa tilintarkastuspalveluita huolimatta lainsäädännön sallimista vapautuksista. Tilintarkastuspalveluiden kysyntä on epäyhtenäistä johtuen vaihtelevista agenttikustannuksista. Ne vaihtelevat saman yrityksen osalta yrityksen elinkaaren aikana ja myös eri yritysten välillä. Siksi on kysyntää myös eritasoisille tilintarkastuksille (DeAngelo 1981b). Tilintarkastusyrityksiä on myös monenlaisia, joiden tarjoamat palvelut poikkeavat jonkin verran toisistaan. Tämä kehitys johtuu todennäköisesti erilaisten asiakasyritysten kysynnästä toisistaan eroaville tilintarkastuksille, mikä vaikuttaa osaltaan siihen, että myös toimialaosaaminen on kehittynyt eri tilintarkastusyhteisöille. (Francis 2004.) 2.3 Tilintarkastusvelvollisuus ja tilintarkastajaa koskevat vaatimukset Tilintarkastusvelvollisuudesta eli velvollisuudesta valita tilintarkastaja, säädetään Tilintarkastuslain 4 :ssä. Laki määrittelee tilanteet, jolloin tilintarkastaja voidaan jättää valitsematta, muulloin tilintarkastaja on valittava eli yritys on tilintarkastusvelvollinen. Yhteisö voi jättää tilintarkastajan valitsematta jos kaksi seuraavista ehdoista alittuu: taseen loppusumma on euroa, liikevaihto on euroa tai yhteisön palveluksessa työskentelee keskimäärin kolme henkilöä. Pienet yhteisöt eivät siis ole lain puitteissa tilintarkastusvelvollisia. Ehtojen toteutumisessa otetaan huomioon juuri päättynyt tilikausi ja sitä edeltänyt tilikausi. (TilintarkL 2:4.2.) Valitsematta jättäminen on myös mahdollista tilanteessa, jossa aloittavalla yhteisöllä ei ole toimintaa takana kahden tilikauden verran. Mikäli aloittavassa yhteisössä on oletettavaa, että valitsematta jättämisen edellytykset eivät toteudu, on tilintarkastaja valittava heti toiminnan alettaessa. (TilintarkL 2:4.3.) Yhteisön koosta riippumatta sen on poikkeuksetta valittava tilintarkastaja jos sen toimialana on arvopapereiden omistaminen ja hallinta, ja se on osakkuusyritys, jolla on huomattava vaikutusvalta toisen kirjanpitovelvollisen rahoituksen ja liiketoiminnan johtamisessa (TilintarkL 2:4.4, Kirjanpitolaki 1:8.1 ). Vaikka lain mukaista velvoitetta tilintarkastuksen suorittamiseen ei olisikaan, voi yhteisössä olla yhtiösopimuksessa, yhtiöjärjestyksessä tai muissa
18 18 säännöissä määräys tilintarkastajan valinnasta (TilintarkL 2:4.5 ). Monet avustustahot, esimerkiksi Innovaatiorahoituskeskus TEKES, vaativat tilintarkastajan lausuntoa vaikka lain velvoitetta ei olisi (KHT-yhdistys 2013: 32). Tilintarkastusvelvollisuuden lisäksi itse tarkastuksen suorittavaa tilintarkastajaa koskevia vaatimuksia on sekä ammattieettisellä että lainsäädännöllisellä tasolla. Yleisellä tasolla tilintarkastajalta odotetaan ammatillista harkintakykyä tehdä asiantuntevia päätöksiä, joka saavutetaan asiaankuuluvan harjoittelun, tietotaidon ja kokemuksen kautta. Sen lisäksi häneltä odotetaan ammatillista skeptisyyttä, joka tarkoittaa kyselevää ajattelutapaa ja tarkastusevidenssin kriittistä arviointia. On muistettava, että tilintarkastaja ei ole vastuussa talousraportoinnin laatimisesta ja sen oikeellisuudesta, tämä vastuu on yrityksellä itsellään. Tilintarkastajalla ei ole myöskään mahdollisuutta tutkia kaikkia mahdollisia virheitä. Tarkastustoimenpiteillä voidaan saavuttaa vain kohtuullinen varmuus siitä että tiedot eivät sisällä olennaisia virheitä. (Eilifsen ym. 2009: ) Tilintarkastajan odotetaan tekevän työtään ammattieettisten periaatteiden nojalla moraalisesti oikein. Riippumattomuus on tilintarkastajan tärkeimpiä ominaisuuksia pystyäkseen hoitamaan työnsä objektiivisesti ja luotettavasti. Riippumattomuuden tulee olla sekä tosiasiallista että myös ulkopuolisen silmin katsottuna näyttävän riippumattomalta vaikka muodollisia riippumattomuuden esteitä ei olisikaan. (Eilifsen ym. 2009: ) Tilintarkastajan toimiessa vilpillisesti aiheuttaen taloudellista vahinkoa toisille osapuolille, häntä vastaan voidaan nostaa kanne, mikä omalta osaltaan toimii kannusteena vaalia ammattieettisiä periaatteita ja laadukasta toimintatapaa. Maakohtaisia eroja oikeudellisissa vastuissa ja kanteissa on hyvin paljon. (Eilifsen ym. 2009: 43.) Tilintarkastuslain 2 luvun 3 :ssä määritellään tilintarkastajan yleistä kelpoisuutta koskevat vaatimukset. Niiden mukaan henkilöä, joka on vajaavaltainen, konkurssissa, liiketoimintakiellossa tai rajoitetusti toimintakelpoinen, ei voida valita tilintarkastajaksi (TilintarkL 2:3.1 ). Tilintarkastuslain vaatiessa tilintarkastajan valintaa, tilintarkastajalla tarkoitetaan Keskuskauppakamarin tilintarkastuslautakunnan hyväksymää KHTtilintarkastajaa tai Keskuskauppakamarin tilintarkastusvaliokunnan hyväksymää
19 19 HTM-tilintarkastajaa (TilintarkL 6: ). Niin sanottuja maallikkotilintarkastajia ei voida siis enää valita. Tässä tutkimuksessa tilintarkastajalla tarkoitetaan päävastuullista tilintarkastajaa, joka allekirjoittaa tilintarkastuskertomuksen. Listayhtiöiden kertomuksissa päävastuullisia on usein kaksi, jotka johtavat tilintarkastuksen suorittavaa isompaa tiimiä. Tilintarkastuslain 4 luvussa määritellään tilintarkastajaa koskevista säännöksistä, jotka tulee huomioida muodollisten yleisten kelpoisuusvaatimusten lisäksi. Niitä ovat ammattieettisten periaatteiden noudattaminen, ammattitaidon ylläpitäminen ja kehittäminen, hyvän tilitarkastustavan velvoittavuus, laadunvarmistuksesta huolehtiminen, riippumattomuuden vaaliminen, mahdollisen esteellisyyden huomioiminen riippumattomuuden esteenä ja salassapitovelvollisuuden ylläpitäminen. (TilintarkL 4: ) Tilintarkastuksen suoritettuaan, antaa tilintarkastaja kultakin tilikaudelta allekirjoitetun ja päivätyn tilintarkastuskertomuksen. Kertomuksessa yksilöidään kohteena oleva tilinpäätös, ja ilmoitetaan tilinpäätöksen laatimisessa noudatettu tilinpäätössäännöstö. Lisäksi kertomuksessa on ilmoitettava, mikäli on noudatettu kansainvälisiä tilintarkastusstandardeja. (TilintarkL 3:15.1.) Tilintarkastajan lausunto voi olla vakiomuotoinen, ehdollinen (engl. qualified opinion) tai kielteinen (engl. adverse opinion). Lausunto voidaan jättää myös antamatta (engl. disclaimer of opinion), jolloin siitä on ilmoitettava tilintarkastuskertomuksessa. (KHT-yhdistys 2013: 147.) Tilintarkastuslain 15 määrittelee, että kertomuksessa on oltava lausunto ensinnäkin siitä, antavatko tilinpäätös ja toimintakertomus oikeat ja riittävät tiedot tarkastuskohteen toiminnan tuloksesta sekä taloudellisesta asemasta peilattuna noudatettuun tilinpäätössäännöstöön. Toiseksi, lausunnon on otettava kantaa siihen, ovatko tilikauden toimintakertomuksen ja tilinpäätöksen tiedot ristiriidattomia (TilintarkL 3:15.2 ). Tilintarkastuskertomuksen lisäksi tilintarkastaja voi tuoda esille huomautuksia seikoista tilintarkastuspöytäkirjan muodossa. Se osoitetaan hallitukselle, toimitusjohtajalle tai muulle vastuuvelvolliselle, ja annetaan hallinnosta ja toiminnasta vastaavalle toimielimelle, joka käsittelee asian. (TilintarkL 3:16.1.)
20 20 Tilintarkastuskertomuksen poiketessa ylipäätään vakiomuotoisesta, puhutaan mukautetusta (engl. modified) tilintarkastuskertomuksesta. Mikäli tilintarkastuskertomus sisältää vakiomuodosta poikkeavan tilintarkastuslain tai erityislain edellyttämän lausunnon, puhutaan mukautetusta lausunnosta. Mikäli tilintarkastuskertomus sisältää tilintarkastuslaissa (3: ) tarkoitetun huomautuksen tai lisätiedon, on kyseessä mukautettu tilintarkastuskertomus, vaikka varsinaiset lausunnot olisivat vakiomuotoisia. Mukautettu lausunto ja mukautettu tilintarkastuskertomus ovat käsitteellisesti toisistaan eroavia. (KHT-yhdistys 2013: 146.) 2.4 Rotaation merkitys tilintarkastuksessa Lainsäätäjät ovat huolissaan tilintarkastajan tai tilintarkastusyhteisön liian läheisestä suhteesta tarkastuskohteena olevaan yritykseen, mikä on omiaan vaarantamaan tilintarkastuksen riippumattomuutta, joka on rotaatiosääntelykeskustelun ytimessä. Riippumattomuus on tilintarkastuksen perustavanlaatuinen periaate, ja koko tarkastusprosessin olennaisimpia asioita (Millichamp & Taylor 2012: 487). Tilintarkastussuhteen pidentyessä tarkastajan uskotaan tekevän enemmän kompromisseja asiakkaan talouden ja tilinpäätöstietojen suhteen, johtuen liiallisesta tuttavallisuudesta ja halusta säilyttää asiakkuus. Rotaation sääntelyn kannattajat perustelevat, että tilintarkastuksen laatu ja tarkastajan riippumattomuus paranevat rajoittamalla tilintarkastussuhteen pituutta. Sääntelyn vastustajat puolestaan perustelevat, että pidemmän asiakassuhteen aikana tilintarkastaja pystyy omaamaan paremman tietotaidon asiakkaan taloudesta ja tilinpäätöstiedoista. Siten tilintarkastaja pystyy tekemään parempia päätöksiä tietojen oikeellisuudesta, ja laatu paranee asiakassuhteen pituuden kasvaessa. (Chen ym ) Pakollisen rotaation vastustajat uskovat, että rotaatio kasvattaa tilintarkastuksen epäonnistumisen riskiä koska uusi tilintarkastaja luottaa enemmän johdon arvioihin tarkastussuhteen alussa entä sen edetessä pitemmälle (Myers ym. 2003). Päävastuullisen tilintarkastajan rotaatio onkin tärkeimpiä aloitteita tilintarkastuksen sääntelyssä ympäri maailmaa, koska lähtökohtaisesti sillä uskotaan olevan vaikutusta tilintarkastuksen laatuun (Carey & Simnett 2006). Vielä ei kuitenkaan ole päästy yksimielisyyteen parantaako rotaatio todella laatua vai ei. Akateemisilla tutkimuksilla aiheesta on to-
21 21 dettu olevan hyvin vähän vaikutusta pakollisen rotaation sääntelyyn etenkin Yhdysvalloissa, muualla maailmassa mahdollisesti tutkimuksista saavutetuilla tuloksilla on voinut olla hieman enemmän vaikutusta sääntelyyn (Francis 2004). Tilintarkastajan vaihtamiseen liittyy sekä kustannuksia että hyötyjä, ja rotaatiosääntelyn puolustajat ja vastustajat ovat luonnollisesti eri mieltä siitä, kumpaan suuntaan vaakakuppi kallistuu. Vaihtamisesta aiheutuu suoria kustannuksia sekä tarkastuskohteena olevalle yritykselle että tilintarkastusyritykselle kun uudet tarkastajat perehtyvät tarkastuskohteeseen. Epäsuoria kustannuksia voi aiheutua johtuen suuremmasta todennäköisyydestä tilintarkastuksen epäonnistumiseen, koska uudet tilintarkastajat eivät välttämättä tunne asiakasyritykselle ominaisia riskejä, yrityksen toimintaa ja talouden raportoinnin käytäntöjä tarkastussuhteen alussa. Vaihtamisen hyötyinä voidaan ajatella uusien tilintarkastajien tuore näkökulma asiakasyrityksestä ja parantunut riippumattomuuden taso. (Chi ym ) Rotaatio eli tilintarkastajan ja tilintarkastusyhteisön vaihtaminen voi olla joko vapaaehtoista tai pakollista. Pakkorotaatiota koskeva sääntely on kiristynyt 2000-luvulla taloudellisten kriisien ja muutamien skandaalien myötä. Lainsäätäjät uskovat rotaation sääntelyn oleva olennainen asia riippumattomuuden säilyttämiseksi ja parantamiseksi, vaikka tutkimuksissa ei ole pystytty osoittamaan onko todella näin. Pakkorotaatio tarkoittaa lain säätämää velvollisuutta vaihtaa tilintarkastaja. Vaihtuminen voi tapahtua pelkästään päävastuullisen tilintarkastajan osalta, tai vaihdon kohteena voi olla koko tilintarkastusyhteisö. Monissa maissa on pakollista vaihtaa päävastuullinen tilintarkastaja, mutta usein koko tilintarkastusyhteisön vaihtaminen ei ole pakollista. (Chen ym ) Kiristyvä sääntely on tuomassa firmarotaatiovelvollisuuden EU:n alueelle. Päävastuullista tilintarkastajaa koskeva vaihtamispakko on voimassa useissa maissa. Näitä maita ovat ainakin Alankomaat, Argentiina, Australia, Belgia, Kiina, Hong Kong, Iso-Britannia, Meksiko, Norja, Ranska, Ruotsi, Saksa, Suomi, Taiwan, Tanska, Uusi-Seelanti, Venäjä ja Yhdysvallat. Kaikissa näissä maissa ei ole kuitenkaan velvollisuutta ilmoittaa julkisesti päävastuullisen tilintarkastajan nimeä. Tällä hetkellä ilmoitusvelvollisuus on ainakin Australiassa, Iso-Britanniassa, Japanissa, Kiinassa, Ruotsissa, Saksassa, Suomessa ja Taiwanissa. Aiemmat tutkimukset päävastuullisen tilintarkastajan osalta ovatkin keskittyneet lähinnä Australiaan ja Taiwaniin.
22 22 Vapaaehtoista firmarotaatiota on tutkittu laajalti ympäri maailmaa. (Lennox ym ) Rotaation sääntely Suomessa Suomen Tilintarkastuslaissa (TilintarkL) määritellään julkisen kaupankäynnin kohteena olevan yhteisön tilintarkastajan toimikausien enimmäisaika. Tilintarkastajalla voi olla peräkkäisiä toimikausia yhteensä enintään seitsemän vuotta. Kauden päättymisen jälkeen hän voi osallistua yhteisön tarkastukseen aikaisimmillaan vasta kahden vuoden kuluttua, niin sanotun cooling period -ajan jälkeen. (TilintarkL 5:27.1.) Tilintarkastuslaki on tullut voimaan , joten seitsemän vuoden enimmäisaika alkaa lain voimaantulosta seuraavan tilikauden alusta, eli aikaisintaan alkaneilla tilikausilla (TilintarkL 11:56.1 ). Lain määräämä rotaatiopakko näkyy siten suomalaisten pörssiyhtiöiden päävastuullisen tilintarkastajan vaihdoksissa aikaisintaan vuonna 2014 päättyneillä tilikausilla. Tämän vuoksi tässä tutkielmassa tutkimusaineistossa havaitut muutokset eivät ole sääntelyn vaatimia vaan vapaaehtoisia Tilintarkastusta koskeva uudistus Euroopan unionissa Huhtikuussa 2014 uudistettiin Euroopan unionin tilintarkastusdirektiivi ja -asetus. Uusi lainsäädäntö tähtää sijoittajien luottamuksen palauttamiseen koskien taloudellisten tietojen luotettavuutta. Lainsäädäntöä sovelletaan vuoden 2016 puolivälistä alkaen. Suomessa työ- ja elinkeinoministeriö on aloittanut työn syksyllä 2014 saadakseen kansallisen lainsäädännön vastaamaan EU-säädösten vaatimuksia. Direktiivin sisällöllä halutaan vahvistaa tilintarkastuksen valvontaa, tehdä tilintarkastuskertomuksesta informatiivisempi ja vahvistaa tilintarkastajan riippumattomuutta. Asetuksessa tiukennetaan vaatimuksia koskien yleisen edun kannalta merkittäviä yhteisöjä, ns. PIE-yhteisöt (engl. Public Interest Entities), joita ovat muun muassa listayhtiöt, vakuutusyhtiöt ja luottolaitokset. Asetuksella halutaan vähentää uhkia koskien liian läheistä tilintarkastaja-asiakas -suhdetta ja rajoittaa eturistiriitoja. (Työ- ja elinkeinoministeriö 2014.) Asetukset ovat kaikkia jäsenmaita velvoittavia, ja ne tulevat voimaan ilman
23 23 kansallisen lainsäädännön muuttamista (Euroopan komissio 2012a). Direktiivit vaativat kansallisen lainsäädännön mukauttamista vastaamaan direktiivin tavoitteita. Direktiivi voi koskea osaa tai kaikkia jäsenmaita. (Euroopan komissio 2012b.) Uudistuksessa säädetään tilintarkastusyhteisöjen pakollisesta rotaatiosta eli ns. firmarotaatiosta koskien yleisen edun kannalta merkittäviä yhteisöjä. Näiden PIE-yhteisöjen on vaihdettava tilintarkastusyhteisöä tulevaisuudessa vähintään kymmenen vuoden välein. Jäsenvaltioilla on mahdollisuus säätää maksimikesto lyhyemmäksi. Maat voivat säätää kestoa pitemmäksi, säätämällä kymmenen vuoden jatkoajasta, mikäli tilintarkastus on kilpailutettu julkisesti. Vaihtamisen jälkeen täytyy kulua neljä vuotta (ns. cooling period) ennen kuin sama yhteisö voidaan valita uudelleen. (Euroopan parlamentti ja neuvosto 2014.) 2.5 Syitä tilintarkastajan vaihtamiseen Tilintarkastajan vaihtaminen voi siis tapahtua vapaaehtoisesti tai se voi olla lain säädännön vuoksi pakollista. Suomessa tilintarkastus kilpailutetaan pörssiyhtiöissä säännöllisesti, esim. 5 7 vuoden välein. Tilintarkastusyhteisön vaihtaminen vie paljon resursseja etenkin suuressa kansainvälisessä konsernissa, mikä osaltaan vaikuttaa siihen, että vaihtamisvelvoitteisiin suhtaudutaan jonkin verran kriittisesti. (Karttunen & Torniainen 2014.) Tilintarkastajan vapaaehtoiseen vaihtamiseen voivat johtaa monet asiat. Tilintarkastajalle maksettujen palkkioiden suuruus on olennainen syy, miksi yritys ensinnäkin harkitsee tilintarkastajan vaihtamista ja suorittaa palveluiden kilpailuttamista (Beattie & Fearnley 1995). Yrityksen listautuessa se vaihtaa todennäköisesti paikallisen tilintarkastajan Big N -tilintarkastajaan johtuen maineseikoista ja lisääntyneestä teknisen tietotaidon vaatimuksesta. Yrityksen johto haluaa listautumisen saavan mahdollisimman hyvän vastaanoton markkinoilla, ja Big N -tarkastajan avulla uskotaan saavutettavan paras mahdollinen yleisön luottamus yrityksen talouden raportointiin, koska yleisö pitää näitä suuria tilintarkastusyhteisöjä laadukkaampina. (Carpenter & Strawser 1971.) Yrityksen johdon vaihtumisella on myös vaikutusta tilintarkastajan vaihtamisen alulle panemiseen, lisäksi tilintarkastusyhteisössä ja tilintarkastuksen suorittavassa tiimissä
24 24 tapahtuvat rakenne- ja henkilöstömuutokset voivat saada vaihtamisen aikaan. Yritykset voivat vaihtaa tilintarkastajaa saavuttaakseen paremman teknisen osaamisen ja toimiala-asiantuntijuuden. Yrityksillä voi olla tarve ostaa tilintarkastusyhteisöltä muita sellaisia palveluja, joita toinen yhteisö ei pysty tarjoamaan, tai vaihtamisen taustalla voivat olla myös toimeksiantosuhteen osapuolien huonot henkilökemiat, jotka vaikeuttavat yhteistyötä. (Beattie & Fearnley 1995.) Kallunki ym. osoittavat, että tilintarkastajan vaihtamisen syynä voi olla ylihinnoittelu. Suhteellisesti suurempia tilintarkastuspalkkioita maksavat yritykset vaihtavat todennäköisemmin tilintarkastajaa verrattuna suhteessa pienempiä palkkioita maksaviin yrityksiin. Tilintarkastuksen kilpailuttamisesta aiheutuu kustannuksia, mutta mikäli ne ovat pienempiä kuin palkkioiden pienentymisestä johtuva kustannushyöty, vaihdon tapahtuminen on mahdollista. (Kallunki ym ) Yrityksen johto voi olla halukas vaihtamaan tilintarkastajaa myös välttääkseen muokatun kertomuksen vastaanottamisen (Craswell 1988). Yrityksen taloudelliset ongelmat ovat muiden tekijöiden ohella myös omiaan lisäämään tilintarkastajan vaihtamisen todennäköisyyttä (Schwartz & Menon 1985).